
న్యూఢిల్లీ : బహుజన్ సమాజ్ పార్టీ అధినేత్రి మాయావతి ఇద్దరు సీనియర్ నేతలపై కఠిన చర్య తీసుకున్నారు. నసీముద్దీన్ సిద్ధికి, ఆయన కుమారుడు అఫ్జల్లను పార్టీ నుంచి బహిష్కరిస్తున్నట్లు బుధవారం ప్రకటించారు. వీరిద్దరూ పార్టీ వ్యతిరేక కార్యకలాపాలకు పాల్పడుతున్నందుకు ఈ చర్య తీసుకున్నట్లు పేర్కొన్నారు.బీఎస్పీ ప్రధాన కార్యదర్శి, రాజ్యసభ సభ్యుడు సతీశ్ చంద్ర మిశ్రా మాట్లాడుతూ నసీముద్దీన్ ముడుపులు తీసుకున్నట్లు ఆరోపణలు ఉన్నాయన్నారు. బీఎస్పీలోని ముస్లిం నేతల్లో నసీముద్దీన్ అగ్రస్థాయి నేత. ఆయన మాయావతికి అత్యంత సన్నిహితునిగా పేరు పొందారు. మాయావతి గత నెలలో పార్టీలో భారీ మార్పులు చేశారు. సిద్ధికీని ఉత్తర ప్రదేశ్ శాఖ అధ్యక్ష పదవి నుంచి తొలగించి, మధ్యప్రదేశ్ పార్టీ శాఖ ఇన్ఛార్జిగా నియమించారు.

newdhilly : bahujan samaj party adhinetri mayavati iddaru seanier nethalapai kathina charya teesukunnaru. naseemuddin siddhiki, aayana kumarudu afjallanu party nunchi bahishkaristunnatlu budhavaaram prakatinchaaru. veeriddaruu party vyatireka kaaryakalaapaalaku paalpadutunnanduku ee charya teesukunnatlu perkonnaru.bsp pradhaana kaaryadarsi, rajyasabha sabhyudu sateesh chandra mishra maatlaadutuu naseemuddin mudupulu teesukunnatlu aaropanalu unnaayannaaru. bsploni muslim nethallo naseemuddin agrasthaayi netha. aayana maayaavatiki atyanta sannihitunigaa paeru pondaaru. mayavati gatha nelalo paartiiloo bhari maarpulu chesaru. siddhikeeni uttara pradesh saakha adhyaksha padavi nunchi tolaginchi, madhyapradesh party saakha inchaarjiga niyaminchaaru.